Bergid leiavad, et maanteeameti teederegistris numbrimärki 7110016 kandev Jänesemäe-Kiisa tee, mis jookseb nendele kuuluvate kinnistute vahelt läbi, jättes elamu ühele ja abihoone teisele poole teeserva, seab ohtu nende elu.

“Kellel on sealt vaja läbi sõita? Kellel on vaja minu akna all tolmutada autoga?” küsis Arvet Berg põhjendades, miks nad tegid Saarde vallavalitsusele taotluse tee oma majade vahelt kaotada ehk liita see nende kruntidega. Kellegi huve, õigusi ega heaolu tema väitel sellega ju ei riivataks.

See arvamus ei ole päris õige, sest kahtlemata on Bergide kõrval elav vanaproua Linda Lillepalu keegi. Samuti Jüri Pärnat, kes Lillepalu maadel oma lambaid kasvatab ja neid kaks korda päevas söötmas käib. Tee likvideerimise korral peaks Linda koju pääsemiseks tegema mitme kilomeetri pikkuse ringi.

Allumatud kodanikud

Õigupoolest nüüd teebki. Sest neljapäeval otsustasid Bergid, kelle taotlust vallavolikogu ei rahuldanud ja kellele esimese astme kohuski õigust ei andnud, tee oma initsiatiivil sulgeda. Vedades teele kuus massiivset betoonplokki.

Arvet Bergi sõnutsi saab ta aru, et säärane tegevus ei ole seaduspärane, aga muud ei jäävat üle. “Ütleme siis nii, et me alustame kodanikuallumatust oma vara ja isikliku elu kaitseks,” selgitas mees, kelle väitel ei suuda nende pere enam taluda terrorit, mida kahe hoone vahelt läbi sõitvad masinad põhjustavad.

Bergi abikaasa olevatki juba varvastpidi auto alla jäänud. Ja neljapäeval sai Bergide koer Lillepalu poja juhitud autolt löögi. See oli viimane piisk, mis käivitas teetõkke rajamise operatsiooni.

Tõkete paigaldamisele eelnenud verbaalne töötlemine. “Tuli karjuma ja sõimama rumalate sõnadega, et “mida te üldse mõtlete”, ja näitas näpuga minu peale, et mina olen kõige kurja juur,” meenutas Lillepalu kohtumist naabrimehega.

Oma jao sõimu on saanud Pärnatki. Pea iga kord, kui ta Bergide majast mööda sõidab. “Et kas sa aru ei saa, mida sa teed, noor pere tahab omaette olla. Mina ju sinu õue peale ei tule, tahtsid sõda, saad sõja,” meenutas Pärnat, kuidas talle Bergide kinnistute vahel möödunud pühapäeval auto ette aeti, julmalt läbi sõimati ja nõuti, et ta hoovist lahkuks.

Mõneti on Bergidel põhjust seda nõuda, sest läinud aastal paigaldas vald Bergide ja Lillepalu majade vahelise ala ette õueala märgid. Muutes sellega olukorra segasemaks, sest liiklusseadusest lähtudes tohib mootorsõiduk õuealale sõita vaid peatumiseks või parkimiseks. Seega, inimesed, kes tahaksid teed kasutada Bergide või Lillepalu juures peatumata, otsekui rikuksid liiklusseadust.

Maavanem andis